पांच टेस्ट मैचों की सीरीज में भारत 0-1 से पीछे है और पिछले कुछ सालों पर नजर डाली जाए तो पता चलता है कि यह लंदन की अब तक की सबसे ज्यादा तापमान वाली गर्मियों में से एक है। ऐसी ही गर्मी 1976 में वेस्टइंडीज और इंग्लैंड के बीच मुकाबले में देखने को मिली थी लेकिन यह मैच जून में हुआ था। हालांकि मौसम विभाग के अनुसार अगले दो दिन में लंदन का तापमान कुछ नीचे जा सकता है। ऐसे में भारतीय टीम प्रबंधन फूंक-फूंक कर कदम उठा रहा है। टीम प्रबंधन ने अपने सभी विकल्प खुले रखे हैं। बर्मिघम जैसे पिच पर रविचंद्रन अश्विन ने सात विकेट लिए थे जबकि वहां पर मैच से ठीक पहले बारिश हुई थी। खास बात यह है कि अश्विन ने दोनों पारियों में इंग्लैंड के शीर्ष क्रम को झकझोरा था।